JohanHeinsen/ENO huggingface dataset:
Odense Adresse-Contoirs Efterretninger, 1848-06-08
Fra Kolding skrives i Loll. Falst. Av. af 31 Mai. Vi havde den Fornøielse at erfare, at Preusserne bortdroge fra Jylland med et ganske andet Begreb om og Agtelse for Danmark, end de medbragte. Jkke mindre bleve de overtydede om, at det var den sletteste Sag af Verden, for hvilken de vare komne hid. De forsikkrede ogsaa, at havde de kjendt Omstændighederne før de kom, saaledes som Sagen nu var bleven dem klar var neppe en eneste Preusser gaaet til Danmark For Slesvigholstenerne havde de tabt al Agtelse: de vilde ikke blande sig med dem, eller spise ved eet Bord med disse Oprørere" - J samme Blad meddeles fra Kjøbenhavn af 3 ds. Hertugen af Glücksborgs Jver for den slesvigholsteenske Sag skal gaae saa vidt, at han endog har stillet sin Gemalindes Smykker til den provisoriske Regjering Disposition. Hun skal leve i Hamborg under temmelig indskrænkede Kaar. Man fortæller ligeledes her, og det har da megen Sandsynlighed for sig, at der kan ventes en offentlig Akt, hvorved Hertugerne af Augustenborg - vel ogsaa de andre augustenborgske og glücksborgske Prindser, som have ført Vaaben imod Danmark - ville blive udelukkede af den kongelige Familie. Hertuginde Vilhelmine af Glücksborg, siger Man, skal beholde sine Rettigheder som dansk Prindsesse, naar hun inden en vis Tid vender tilbage til Danmark.
Odense Adresse-Contoirs Efterretninger, 1848-06-08
En Soldat fra Vendsyssel, der nu er med 11te Bataillon paa Als, ønskede noget mere Suul til Brødet, end det tilstaaede, og bad sin Kapitain om Tilladelse til at turde hente det ovre i Sundeved. Med et Par Kammerater skjød han sig over i en Baad gik optil en Bondegaard, hvor han nedlagde den vagthavende Skildvagt, medtog derefter hvad han fandt tjenligt til sit Brug: 1 Skinke og 2 meget gode lybske Pølser, og vendte tilbage til Als og viste triumpherende sin Kapitain sine originale Seirstrophæer. (Aalb. A.)
Odense Adresse-Contoirs Efterretninger, 1848-06-08
Pastor Worm i Christrup pr. Randers har i Randers Avis ladet indrykke en Opfordring om at yde Bidrag til de Egne, som i henved 4 Uger have lidt at Fjendens Udsugelser. Pastoren anseer det for rigtigst at Bidragene ydes i Rug, Byg, Havre og Penge, og - tilføier han - skulde, hvilket er næsten ligesaa meget at haabe som at ønske, Bidragene blive saa rigelige, at et Overskud fremkom, kunde det tilfalde Krigskassen, hvis Udgivter ere saa store, at ethvert Tilskud vil være vel anbragt. Pastor Worm haaber tillidsfuldt paa all hans Embedsbrødres Medvirkning til samme Øiemed Odense. J et Privatbrev fra Sønderborg af d. meldes intet Nyt fra Krigsskuepladsen i Sundeved, Rygtet gik, at Preusserne gjorde en Bevægelse i nordlig Retning.
Odense Adresse-Contoirs Efterretninger, 1848-06-08
- Af Nørreaabye Sogn er til Brug ved Lazaretherne indsamlet 52 Lagener, 28 Skjorter og 8 Pd. Charpie, af Jndslev Sogn 34 Lagener, 22 Skjorter 1 Lpd. Charpie, samt af begge Sogne 32 Par Sokker, Heraf er 76 Lagener, 42 Skjorter og 1 Lpd. Charpie indleveret til Kammerjunker Wedel Heinen i Middelfart. 10 Lagener og 8 Par Sokker sendte til Distriktslæge, Helweg i Odense, 8 Pd. Charpie til Kancellieraad Toxmerdt i Middelfart, samt 24 Par Sokker og 8 Skjorter uddeelte til de i Nørreaabye Sogn i forrige Maaned indqvarterede Soldater.
Odense Adresse-Contoirs Efterretninger, 1848-06-08
Dagsposten). Fra General Hedemann er følgende Rapport indløben til Krigsministeriet: "Hr. Krigsminister, Vi have havt en varm og en god Dag Kl. 12 omtrent angreb Fjenden vore Forposter den trak sig langsomt og under en heftig Fægtning tilbage jeg lod Tropperne indtage Stillingen paa Dyppelbjerg hvorfra Fjenden fandt en saadan Modtagelse, at han blev nødt til at standse. Jeg kastede nu mine Reserve tropper paa ham, da Klokken omtrent var bleven 7 eller 8, Dyppel By blev angreben fra begge Sider og taget; Fjenden maatte vige paa hele Linien, og da det var mørkt, vare vi igjen i Besiddelse af det tidligere besatte Terrain fra Nybel Kirke over Stendeerup og til Sandberg ved Alssund. De sidste Kanonskud faldt Kl. henimod 10 ved Satterup. Jeg kan ikke bedømme vor Tab saalidt som Fjendens, men det har været den varmeste Dag efter Slesvig. Armeen maa beklage den tappre Oberstlieutenant Morgenstjernes Død. Oberstlieutenant Blom, Lieutenanterne Arnholz, Hammeleff, du Plat, Schumacher depelin og Moltke ere saarede men Alle lykkeligviis kun let og uden Fare Krigsministerens Skrivelse af 3 Juni er modtagen. Hovedqvarteret Sønderborg den 5 Juni 1848 Kl. 12 Aften. Hedemann. - - Af en Rapport fra Kommandeur Paludan af samme Dato sees at Fienderne kom saa nær mod Als at de nordligste Batterier ved Sønderborg og Kanonbaadene i Alssund og Wenning Bond kunde beskyde dem med god Effect. Dette men meget mere endnu, at der rask og hurtigt rykkede 3 Batailloner Jnfanteri og et Batteri foruden enkelte mindre Afdelinger over Broen herfra til Sundeved forandrede Fjendens temmelig hurtige Fremrykken til et endnu hurtigere Tilbagetog.
Odense Adresse-Contoirs Efterretninger, 1848-06-08
Jfølge Rapport til Krigsministeriet fra ObersJuel af 5 ds, have 4-500 Mand preussiske Tropper været i Apenrade, men igjen forladt denne By af dens sydvestre Udgang. Efter Sigende opkastes Forskandsninger paa Landeveien 1 1/2 Miil Sønden for Apenrade J en Rekognoscering var vor Kommando bleven angre den af en mangfoldig overlegen Fjende og den kjække Ritmester Würtzen tagen tilfange tilligemed Lieutenan Paulsen og c. 10-12 Dragoner. Tønder skal være stærkt besat af Jnfanteri, Kavalleri og 6 Kanoner, Rapsted og Bedsted ere ligeledes stærkt besatte af Fjenden, den første Landsbye med 1500 Mand.
Odense Adresse-Contoirs Efterretninger, 1848-06-08
Fædrelandet har modtaget nogle Linier, nedskreven den 5te om Aftenen silde strax efter Kampen, ifølge hvilke Fjenden med Forre angreb vore Forposter ved Nybel Mølle for at maskere et Hovedangreb fra Wakkebøl og Sattrup, hvilken Plan dog af Generalen, de med sin Stab holdt paa Dyppelbjerg, gjennemskuede og tilintetgjordes. Ved Dyppel fægtedes i flere Timer med en mageløs Haardnakkethed, indtil Byen storme des af Vore og toges med Hurra. Efter Udsagn af en preussisk Officeer, der bragtes som Fange til Sønderborg, kæmpede vore Tropper mod hele Halketts Korpo- og desuden omtrent 6000 Preussere, Halkett og Wrangel vare begge tilstede og førte deres Tropper. De danske Soldater kjæmpede med en Tapperhed, der synes at være bleven dem til anden Natur, og med et Moden Udholdenhed og Frygtløshed, der vare saadanne Modstandere værdige. Vi havde paa vor Side omtrent 10,000 Mand i Jlden. En norsk Kadettorvevar Vidne til Kampen, en Kamp, der vil regnes iblandt de hæderligste i den nyere Krigshistorie, og hvis lykkelige Udfald i lige Grad maa tilskrives vore Soldaters Tapperhed og den overlegne aandelige Dygtighed, der leder deres Bevægelser. Fjendens Tab har været meget betydeligt.
Odense Adresse-Contoirs Efterretninger, 1848-06-08
Kommandanten i Nyborg har indberettet til Generalkommanden i Fyen, at den russiske Fregat, deden 4 ds. blev bugseret til Knudshoved af et russisk Dampskib hvor den gik til Ankers, lettede igaar den 5te og gik under Seil sydpaa. – Den svenske General Leffren er bleven udnævntil Øverstkommanderende over den svensk norske Armee. (Flp.)
Odense Adresse-Contoirs Efterretninger, 1848-06-08
Hs. K. H. Arveprinds Ferdinand med Følge afgik den 7 Juni, Kl. 9 1/2 Formiddag, til Helsingør med Dampskibet Ægir, for derfra at overføre Hs. Maj. Kongen til Malmø.
Odense Adresse-Contoirs Efterretninger, 1848-06-08
Jgaar har Admiralitetsretten i Kjøbenhavn som gode Priser kondemmeret 8, meest preussiske, Skibe og Ladninger.
Odense Adresse-Contoirs Efterretninger, 1848-06-08
- Hs. Majestæt har allernaadigst udnævnt Proprietair Petersen til Ulriksholm til Jægermester. Ind= og udklarerede Skibe ved Odense Toldkan Jndgaaede: Jngen. - Udgaaede: den 6 Juni, N. Uck af Aalborg, til Engelland, Skonnerten Canning med Korn; N. Erichsen af Svendborg, til Fax, Sluppen Svanen, ledig; T. F. Pronk af og til Kjøbenhavn, Jagten Vilhelmine Marie, ballastet: den 7de, S. L. Winding af og til Veile, Jagten de 4 Sødskende med Flyttegods; J. Møller af Odense, til Randers, Jagten Jda Henriette med KluDet var ønskeligt om Vedkon(Jndsendt.) ende snarest mulig vilde drage. Omsorg for, at Posten ved Frederiksbroport blev renset, da Vandet er af saa uhumsk en Natur, at Lugten alene kan foranledige Sygdom, og Byen saaledes er udsat for den største Fare, om nogen skulde drikke af det forpestede Vand, som findes deri, hvilket lettelig kan skee, især ved de Militaires Ankomst i Sommerens Varme, da Bæger er vedhængt til Jndbydelse at drikke af samme; man anseer det derfor for Plig at offentliggjøre Sagen, for at forebygge Følgerne, som neppe 10 Rbd., sor 31 Rbd.
Odense Adresse-Contoirs Efterretninger, 1848-06-08
En Jndvaaner i Odense.
Odense Adresse-Contoirs Efterretninger, 1848-06-08
AVERTISSEMENTS. Endvidere indkommet følgende Gaver A. Til Sømand Freder. Severins Efterladte fra Kjøbmand Callesen 1 Rbd., L. 8, i Middelfart 1 Rbd. J. C. N. i Nyborg 2 Rbd., som med de tidligere 66 Rbd. 1 Mk. 4 s. udgjør 70 Rbd. 1 Mk. 4 s. B. Til de Brandlidte i Koldby paa S. som med de tid For hvilke Gaver paa Vedde de tidlige S. fra J. W. te 21 Rbd. udgjør C. Til Striibs brandlidte Tjenestefolk, fra J. W. H. 2 Rbd. 22 Rbd. 3 Mk. udgjør 4 Rbd. res Vegne kjærligst takkes. Odense den 8 Juni 1818. M. C. Hen Fra Kjøbenhavn afgaaer Paqvetten Theodor, Skipp 10 Dage, anbefalende sig for Gods og Passagerer mere Underretning meddeler J. Nielsens i Et Fruent. Til Aarhuus. H. J. Topp, om 8 a afgaaer Skipper J. Hansen paa Løverdag Aften, naar til strækkelig Gods anmeldes til imorgen Eftermiddag Kl. 4 hos Odense den 8 Juli 1848. Mægler J. W. Maar En flink Karl kan strax erholde Tjeneste som Kudsk paa en billet mærket, Kudske indlægges paa Adressecont af fat Alder ønsker Ophold hos en Famle helst paa Landet, hvor hun kunde være til Nytte ved huuslige Sysler. Hun er villig, efter Evne, at bidrage til sin Under ende behage at henvende dem til Forskjellige Kort og Fyen med lille Belt, faaes i Chocolade, Schiær, Odense Nedergade No. 70 over Europa, Danmark, Jylland, Fyen, og Jylland den Hempelske Boghandel. Kjød af en udmærket feed jydsk Qvie og Koe kan bekommes Pintse Løverdag paa & Torvet hos Mathias Wiingaard. udarbeidet til den fuldkomneste Fiinhed, faaes og fabrikeres hos gnede i alle Sorter til 2 Mk., 2 Mk. 8 s., 3 Mk. 3 Mk. 8 s., 4 Mk., 5 Mk., 6 Mk. pr. Pd.; Hand Rabat; tillige haves Oplag til samme Priser. til Leie til J. V. Bardram i Odense, P. Rasmussen i Nyborg, F. W. Funder i Kjerteminde, Jacobsen i Faaborg, N. Thomsen i Boge. P. Arnesen i ditto, L. Andersen i Assens Consul Joseph Petersen i Ærøeskjøb L. P. Hanse. Flyttetid. ÆrbøM. C. F. S. I Gaarden No. 423 paa Nørregade bliver den Leilisom for Ti des af Hr. Lieutenant v. Rosen, at erho N. C. H.L. Møller. Bagermester.
Odense Adresse-Contoirs Efterretninger, 1848-06-09
Til vore nordiske Medbrødre. Velkommen, Velkommen.
Odense Adresse-Contoirs Efterretninger, 1848-06-09
Paa Danmarks Strand, Dig hilser saa hjertelig den danske Mand. Du rækker os Haanden, fostbroderlig Ven, Din egen vi trykke saa djervt igjen. Velkommen paa Odins, den skjønne Øe Tiljubler Dig glad hver Yngling og Møe. Velkommen Velkommen.
Odense Adresse-Contoirs Efterretninger, 1848-06-09
Paa Danmarks Strand, Dig hilser saa hjertelig den danske Mand; - Vor Fred den guldgyldne er vegen fra Nord, I Leding drage de Sønner af Thor Og Freye med dem, for Fædreneland. David slaaes stolt med en Goliaths Mand. Velkommen, Velkommen, Vor glade Sang. Den lød med Din i Fred saa mangen en Gang. og Vennen prøver man bedst i sin Nød, Vi see Dig os trofast i Liv og Død, End lever frisk Skandinaviens Aand. En Evighedsblomst bliver vort Broderbaand. Velkommen, Velkommen, Den gyldne Fred. Dig vinker ikke, see, Dannevirkeled, En Uly søndersled, - hvad fra Old sønderjydsk Var, hæries, omstøbes til nordretydsk; Fædrelandet.
Odense Adresse-Contoirs Efterretninger, 1848-06-09
Blandinger. Fra Helsingør meddeles af 7ds.
Odense Adresse-Contoirs Efterretninger, 1848-06-09
Hs. Majestæt Kongen ankom fra Frederiksborg hertil i Eftermiddag Kl. 1, Efter et kort Ophold paa Kronborg begav Allerhøistsamme sig Kl. 3 1/2 under en stor Menneskemasses Hurraraab ombord paa Ægir", for at begive Sig til Malm hvor Hs. Maj. Kong Oscar skal være ankommen igaar.
Odense Adresse-Contoirs Efterretninger, 1848-06-09
(Af et Brev fra Helsingør af 6 Junii.)
Odense Adresse-Contoirs Efterretninger, 1848-06-09
En i dette Øieblik ankommen Skibsfører beretter at have antruffet i 3 Divisioner og paa forskjellige Steder, i Østersøen en russisk Flaade, hvoriblandt han talte 19 Rang= og Linieskibe, i Farvandet ved Stolpemünde vare der alene russiske Krigskibe, hvoraf de 3 Linieskibe. . (Berl. Tid.)
Odense Adresse-Contoirs Efterretninger, 1848-06-09
En Skibsfører fra Kønigsberg, med kun 5 Dages Reise til Helsingør, melder, at en Skare dersteds af 3000 Arbeidsløse havde sammenrottet sig, at de havde ødelagt og opbrændt omkring og i selve Kønigsberg, og senere ude paa Landet, flere Gaarde. (S. Bl.) Hist siges vi tære paa gammel Bedrift, Der ei boer i Arm, som i gamle Skrift, Velkommen, Velkommen, Til Ærens Seir. Vi ville smukt svare med Kugler fra Leir. Paa Sletten her sværge det Haand i Haand; Tre Brødre, og dog kun en Tanke, een Aand, De sjunge til Eideren Skandinav. Hvor stakkels Preus graver sin egen Grav. Velkommen, Velkommen. Paa Danmarks Kyst! Vi hilse Dig Alle med jublende Lyst. See Skov, Mark tilsmiler Dig, Alt er saa grønt, Du sige skal vistnok: Danmark er skjønt Dets Møer smukke, Kong Frederik god Dets Yngling Sprudlende Styrke og Mod Velkommen, Velkommen. Norsk-Svenske Flag, Hvilken Lyst, Med Dannebrog i Favnetag, Hvor smukt, Vel trende Kroner eet Hjerte fik, Høit leve Kong Oscar og Frederik, Et Hurra, Velkommen til Danmark Leir. Med Gud vi ile til gyldne Seir, M. J. R. dansk Soldat.
Odense Adresse-Contoirs Efterretninger, 1848-06-09
Jfølge en Erklæring i Rendsb. Tagebl." fra Kapitainerne Hansen (fra Amalienborg ved Arnis) og Breux (fra Cöln) skulde den mislykkede Expedition mod Galathea, Natten imellem den 20 og 21 f. M. med det Tannske Frikorpses Assistence være bleven foretaget fra Frederiksort med 50 Baade. Alt var beredt, men hverken i denne eller de følgende Nætter vilde der indtræde Havblik; dette opnaaedes endelig Natten til den 27de, men saa berettedes fra Labøe, at der ved Galathea" var opdaget 2 Seilere. Næste Morgen viste det sig rigtignok, at de 2 Seilere kun vare hollandske Koffardimænd, der havde sneget sig ind i Kiels Havn, men det heldige Øieblik var forbi og Angrebet, der ellers sikkert vilde have bragt Korvetten i Schleswigholsteinernes Magt, opgaves aldeles (hvilket vist var det Klogeste). Kammerherre, Forst- og Jægermester Krogh, som den 28 f. M. med Pas fra Odense ankom til Lerchenborg, hvor han var konsigneret paa Æresord, har nu faaet Lov til at tage Ophold, hvor han selv maatte ønske, dog at han forøvrigt holder sig Jndholdet af den af ham under Æresord udstedte Revers efterrettelig.
Odense Adresse-Contoirs Efterretninger, 1848-06-09
- Hertugen af Augustenborg skal, som Man her med Sikkerhed vil vide, ikke have havt stor Gavn af sin Reise til Paris. Han havde vel en Samtale med La martine, men denne varede kun i to Minutter, idet Lamartine, da Hertugen vilde til at udvikle ham det slesvig-holsteenske Spørgsmaal, afbrød ham med de Ord: "Jeg kjender Sagen, og vendte ham Ryggen. (Flp.)(Af et Brev fra Fredericia af 31 Mai). Vort langvarige Fangenskab hengled dog ret taaleligt, med fast Tillid til Gud, vor retfærdige Sag og vor gode Regjering. Af de to Piger, som qvæstedes ved Billes Angreb paa Citadellet, døde den ene igaar; den anden har faaet et slemt Saar ved Øiet. General Bonin var mageløs virksom til at fare omkring og selv eftersee sine Udposter. Snart var han nede i Trælle, snart i Snoghøi og paa flere Steder, og det gjentagne Gange om Dagen. Det var mærkeligt som vi Alle vare fattede under denne uhyggelige og farefulde Tilstand, sjeldent saae Man Nedslaaenhed og Forsagthed; hver gik sin vante Dont. Selv den skrækkelige Stund, da, efter Wrangels Proklamation, en almindelig Plyndring skulde have fundet Sted, gjorde os ikke modfaldne. Til de preussiske Troppers svage Side hørte deres synlige Besippelse saasnart de saae Damp= eller andre armerede Skibe nærme sig; Man saae dem da løbe, som om Kuglerne allerede vare i Hælene paa dem. Det var en Overgang, som ei lader sig beskrive, da disse ubudne Gjæster forlode os og vore egne Tropper igjen kom herover fra Fyen. Vihavde vel frygtet for Hungersnød, da det stortede os paa flere Livsfornødenheder; men det slog dog til, og især bleve de Fattige hjulpne ved det overflødige Brød, som de fjendtlige Tropper ikke selv kunde fortære, men som de, tilligemed andre Levnetsmidler saavelsom mangen en Skilling, gave de Fattige. Vor Tilstand var saaledes i det Hele taget ikke saa beklagelig, som mange af vore fraværende Venner have forestillet sig. Som et Exempel paa preussisk Ambition fortjener at tilføies, at da en herværende Tjenestepige, hvis ved Armeen fraværende Kjæreste havde givet hende sit Uhr i Forvaring, beklagede sig til de preussiske Officerer over, at Uhret var blevet borte, medens de preussiske Soldater laae i Qvarteer i Huset, anstillede Officererne først en stræng, men forgiæves Undersøgelse for at opdage Tyven, og skjøndt de ikke kunde antage, at det var en Preusser, gik de dog hen og kjøbte et kostbart Uhr, som de leverede Pigen med de Ord: "at der ei maatte være nogen Mistanke og Tyveri, udøvet af Preussere.
Odense Adresse-Contoirs Efterretninger, 1848-06-09
Da Man forleden i Hamborg gik fra Huus til Huus med en Kollekt for den projecterede tydske Flaade, kom man til en indfødt Hamborger, hvis Søn er en af de betydeligste Godseiere her i Jylland. "Nu, hvad kunne vi vente hos Dem, spurgte de Jndtrædende. Hos mig", svarede Manden tørt, Vinden". (Veile A.) Beboerne paa Ærø have til Marinens Brug sammenskudt til at levere uden Betaling 57 Lpd. 6 Pd. Smør, 217 Lpd. Flesk og 65 Lpd. Kjød, hvilke patriotiske Gaver med Paaskjønnelse og Tak ere modtagne.
Odense Adresse-Contoirs Efterretninger, 1848-06-09
Fallitter: Boghandler Henrik Berggreen og Stivelsefabrikør Th. Erichsen, Begge i Kjøbenhavn.
Odense Adresse-Contoirs Efterretninger, 1848-06-09
Middelfart den 8 Junii. Efterat vi her i flere Dage Jntet havde erfaret om den nordlige Troppeafdelings Stilling, blev det iforgaars Aftes bekjendt, at Artilleriet nu atter skulde overføres hertil fra Snoghøi, hvortil der sluttede sig Rygter om en tilbagegaaende Bevægelse. Disse Rygter tiltoge igaar og bestyrkedes ved det fornyede Syn af hertil ankommende flygtende Familier. Jgaar Eftermiddag ankom med Fartøier direkte fra Gjenner 1ste Kompagni af 3die Reservejægerkorps, anført af Korpsets Adjutant. Disse Folk berette om en blodig Affaire, i hvilken de igaar Morges have været indviklet sydlig for Haderslev, Kompagniet nødtes af Fjenden (Friskarefolk) til at trække sig til Stranden og indskibe sig; dets Chef Kapt. Frederiksen søgte i en Baad til Als. 1 Kanon tabtes. Forskjellige Relationer stemme overeens i, at vore Tropper trække sig tilbage mod Kolding.
Odense Adresse-Contoirs Efterretninger, 1848-06-09
Odense. Vi kunne bringe vore Læsere den glædelige Efterretning, at de første svenske Tropper iaftes og imorges have sat Foden paa dansk Grund, deels i Nyborg og deels i Kjerteminde. Om de Festligheder, der vare forberedte til deres Modtagelse haabe vi at kunne give nærmere Underretning imorgen.
Odense Adresse-Contoirs Efterretninger, 1848-06-09
J Nyborg indhentedes de første Skibe iaftes Kl. 11 (et Dampskib med en Brig paa Slæbetoug) med Musik ved Landstigningen paa Broen, hvor de modtoges af den forsamlede Mængdes Jubel, blev af Byens Sang forening afsungen en smuk Sang; Strandporten var festlig smykket med de tre nordiske Nationers Faner og Byen illumineret og prydet med skandinaviske Faner. Borgerne kappedes om at føre de kjære Gjæster til deres Hjem, hvor en god Beværtning var foranstaltet til dem. Flere Dampskibe med Transportskibe paa Slæbetoug vare signaliserede og ventedes henimod Morgenstunden. For Generalstaben og Officererne var beredt en brillant Kollation hos Gjæstgiver Schalburg. Jmorges har Man som Tegn paa de sidstnævnte Skibes Ankomst hørt Salutskud. J Kjerteminde skeete den første Landsætning iaftes flere Timer tidligere; Resten land sattes ligeledes imorges.
Odense Adresse-Contoirs Efterretninger, 1848-06-09
(Meddeelt.) Af Beboerne i Svindinge. Sogn er under 4 Mai til Armeens Forpleining afleveret til Kammerjunker v. Jessen i Svendborg: 20 1/2 Td. Øl. 219 Lpd. Brød, 26 Lpd. Flesk, 6 Halvottinger Smør, 5 Tdr. 2 Skpr. Byggryn, 24 Høns, 24 Par Lagener, 51 Skjorter, 45 Par Strømper, samt i Penge af Forvalter Møller 10 Rbd., Skolelærer Andersen 4 Rbd., Kromand C. Pedersen 5 Rbd., Huusmændene og Jnd sidderne 13 Rbd. 4 Mk., hvilke Penge ere sendte til Krigsministeriet. Desforuden er af Sognet ydet 2 frivillige Heste, samt i Forening med to andre Sogne stillet til Disposition naar forlanges et fuldstændigt Kjøretøi, endelig har Sognet frivillig tegnet sig for 7 Lpd. Halm, 5 Lpd. Høe og 4 Skpr. Havre af hver Gaard.
Odense Adresse-Contoirs Efterretninger, 1848-06-09
Dagsposten). Hs. Maj. Kongen ankom i Onsdags Aftes Kl. 7 til Malm, hvor Han modtoges ved Havnebroen af Hs. Maj. Kong Oscar samt D. K. H. Prindserne Carl, Gustaf og Oscar med stort Følge og en ridende Afdeling af Husarer. Begge Konger kjørte strax til Residentsen; paa Veien derhen hilsedes de af de i tusindviis forsamlede Folk med umaadelig Jubel. Jgaar skulde 2 Regimenter, der ligge i Leir tæt ved Malm, passere Revne for begge Konger. Stemnigen er fortræffelig for vor Sag.
Odense Adresse-Contoirs Efterretninger, 1848-06-09
- General Hedemann har den 6 ds. udgivet følgende Dagbefaling: "Soldater. Jeg takker Eder. J have kæmpet hæderligt til denne Dag mod vore Fjender. Ved Flensborg sprængte J Jnsurgenterne; ved Slesvig have Eders Mod og Udholdenhed aftvunget den overlegne Fjende Agtelse; i Sundeved have Jtrængt Fjenden tilbage med Kjækhed, og igaar endelig have J kæmpet som gamle krigsvante Soldater, og den overlegne Fiendes Forsøg paa at fordrive Eder fra Eders Stillinger strandede paa Eders Fasthed. - For alt dette takker jeg Eder Men den bedste Tak venter Eder endnu, thi Fædrelandet vil ikke glemme de Brave, der have fægtet for dets Ære og Velfærd, og de Dage, paa hvilke J have kæmpet, ville blive optegnede blandt de hæderligste i dets Historie.
Odense Adresse-Contoirs Efterretninger, 1848-06-09
Efter en senere Rapport fra General Hedemann har i Slaget den 5 ds. Wrangel selv kommanderet den fjendtlige Styrke, bestaaende af 68000 Preusser, i Forbindelse med hele Halketts Korps. - Til Lazarethet paa Augustenborg indbragtes efter Slaget 199 saarede Danske og 9 Fjendtlige. Blandt de Første nævnes: Oberstlieutenant Blom, let saaret ved et Streifskud i Skulderen, Premierl. Zepelin (Fodgaden), let saaret ved et Skudsaar i venstre Arm, Premierl. Hammelef, 1ste Bat., haardt saaret ved et Skud i Hovedet; Premierl. Arnholtz, 11te Bat. let saaret Skud i Haanden; Premierl. du Plat, 1ste Jægerk., let saaret, Skud i Brystet; Sekondl. Moltke, 12te Bat., let saaret, Skud i høire Arm og Brystet; Sekondl. Schumacher af frivillige ridende Jægerk., let saaret, Streifskud i Benet; Deelingsfører, Forstrand. Spandet fra Gauns af samme Korps, haardt saaret, Skud i Hoften; Lieut. Sommelius af den svenske Armee, 5te Bat., døde under Transporten til Lazarethet. Jblandt de Faldne nævnes, foruden tidligere meldt: Oberstlieut. Morgenstjerne, endnu den svenske Lieut. Lejonhusvud af 7de Bataillon; Lieut. Muus, jun. af 4de Bat.; Herregaardsskytte Thaarup fra Nysø, samt 16 Underofficerer og Menige. - Af de Fjendtlige ere 24 Faldne indlagte i Sønderborg Kirke, deriblandt: 1 preussisk Officeer (Adjutant ved 20de Regiment, 1 do. Underofficeer, 20 do. Menige, 1 Brunsviger og i Hannoveraner.
Odense Adresse-Contoirs Efterretninger, 1848-06-09
Jfølge Svendb. A. var i Slaget den 5 ds. vor hele Styrke i Førstningen kun 2200 Mand. Med Victorial afgik i Tirsdags til Kjøbenhavn 31 Fanger, hvoriblandt en preussisk Lieutenant, 5 preussiske Menige og 2 hannoveranske Husarer; Resten Jnsurgenter; desuden 2 Spioner.